bavarian-nlp/barwiki-20250901 huggingface dataset:
Gschmo

Gschmo, aa Gschmoch oda Geschmockn im weidan Sinn is a komplexa Sinneseindruck beim Essn, wo duachs Zammaspui vom Riachsinn (Nosn), vom Gschmosinn (Mai), vom Tastsinn (Haut) und vom Temparatua- und Schmeazempfindn zstand kimmt.
Da biologische Zweck vom Gschmo liegt in da Untastitzung vo da Noahrungssuach. Duachn Gschmo werd de Nohrung priaft und vaglicha, bevors gessn werd. Dabei spuin mehrane Sinne zamm. A guada Gschmo regt de Produktion vo Spucke o, a schlechta Gschmo ko zum reflexortign Speibm fihrn.
Gschmoqualitetn.
Schmecka duad ma vor oim mid da Nosn und min Mai. Des wo ma min Mai gschbiad wemma issd duad aa an Gschmo mid eine. Mid da Nosn daschmeckd ma an Hauffa vo chemische Substanzn wo leicht ind Luft auffe steing. Min Mai daschmeckd ma Substanzn, wo si in Wassa oda in da Feddn aufläsn. Wos ma min Mai daschmeckd is hante, "saua, siass und soizig. Hante is wos, wos oan as Mai zammadziagd wia ebban vo Schleha. Saua is da Essig und s Soiz is soizig. Siass is da Zugga. A weidane Gschmoqualitet is umami"', de wo durch Glutamat ausglest wead. Glutamat is bei uns voa oim ois Gschmovasteaka in da Fertignoahrung z findn.
Wia d Foarbm hengd aa da Gschmo vo da Kuitua ob.
Rass (Scheaf).
Rass is da Gree oda aa starcka Sempft. Awa aa a Enzian ku rechd rass sei oda da Pfeffa. Rass is owa in Wiaklikeit goa koa Gschmo, sondan a Schmerzempfindung af da Zunga. Des Hirn reagiat af de Roazmejdung mid da Auslesung vo oana Schmerzempfindung af da Zunga und schitt zua Schmeazlindarung Endorphine aus, de wo ois a Woigfui auslesn. Es wead dischkriat, ob de Hormonreaktion aa gwisse Obhengigkeit vo schorfm Essn bewiakt. Wenn ma owa oft rass isst, stumpfa de Rezeptorn ob.
Walter Kasper

Da Walter Kardinal Kasper (* 5. März 1933 in Heidnheim an da Brenz) is a deitscha emeritiata Kurienkardinal und ehmaliga President vom Päpstlichn Rat zur Förderung vo da Einheit vo de Christn. Davor is er bis 1999 Bischof vo Rottnburg-Stuttgart gwesn.
Am 1. Juli 2010 hot Papst Benedikt XVI. sei Rücktritt vom Amt ois President vom Päpstlichn Rat zur Förderung vo da Einheit vo de Christn ognumma und 'n Kurt Koch zu seim Nochfoiga ernannt.
Stoaberg am Rofan

Stoaberg am Rofan (amtli: Steinberg am Rofan) is a kloane, åbgleengne Gemeinde im Rofangebirge im Bezirk Schwåz, Tiroi. Sie is iwa a rund 10 km långe Stråssn vo Åchnkirch arreichbår.
Nåchbårgemeindn.
Åchnkirch, Brandnberg, Ebn am Åchnsee, Kramsach, Minsta (Tiroi)
Bezirk Schwåz

Da Bezirk Schwåz (deitsch: Bezirk Schwaz) is a politischa Bezirk in Tiroi in Östareich.
Låg und Geografie.
Da Bezirk Schwåz grenzt westlich am Bezirk Innschbrugg-Lånd, östlich an de zwoa Beziake Kufstoa und Kitzbichi, nördlich an Bayern und südlich an Südtiroi.
Im Bezirk Schwåz lieng as Zillatåi und as Åchntåi, de ins Untainntåi mündn. Die heachste Ahebung is da Hochfeila mit 3.510 m in den Zillatåia Åipn. Weitare Gebiage san de Tuxa Åipn, as Rofangebirge und no a kloana Toal vo di Kitzbichla Åipn.
Vawåitungsgliedarung.
Im Bezirk Schwåz gibs insgesåmt 39 Gmoana, vo dena oane a Stodgmoa und viare jeweils Moårktgmoana san.
Wiatschåft.
In Jenbåch (GE Jenbacher, Binder Holz), Fügn, Kåitnbåch, Zöö am Zilla und in Schwåz gibs wichtige, gräßare Untanehmen mitn Schweapunkt in da Hoizwiatschåft und im Maschinenbau.
Zudem spüüt da Tourismus a groaße Roin. As Zillatåi, as Åchntåi mitn Åchnsee und as Rofangebiage san de Tourismuszentren im Bezirk Schwåz.
Georgien

Georgien (georgisch , "", IPA: [] ) is a Stoot in Osteiropa, an da Grenz zwischn Eiropa und Asien. Georgien liegt am Schwoarzn Meer. Im Noadn grenzt a an Russland, im Siidn an de Tiakei und Armenien, im Ostn an Aserbaidschan. De Regiona Abchasien und Siidossetien hom se vo Georgien losgsogt, wean owa nua vo Russland und a boor weidan Stootn ois souverän onakannt.
Kinireich Georgien.
Des Kinireich Georgien woa vo 978 n. Chr. bis ungefähr 1403 n. Chr a Stoot im Gebiet vom heidign Georgien.
International Harvester

International Harvester Company (IHC, spoda IH) woa a Heasteja vo Landmaschiina, Autos und Lostkroftwong midm Sitz in Chicago.
Firmengschicht.
De Firma International Harvester is om 12. August 1902 duachn Zammschluss vo de Firmen: McCormick Harvesting Machine Company, Deering Harvester Company, Plano Harvester entstondn. 1908 is International Harvester Company m.b.H. in Neuss de deitsche Dochdagsejschaft IHC Neuss grindt worn, de ofongs no aus de USA importiadn Produkte vo International Harvester in Deitschland vakafft hom. A Joar spoda is duat a Moakt varichtdt worn. 1911 hod ma ogfonga, in dem Weak mid da Featigung vo landwiatschoftlichn Gerätn, 1937 is de Featigung vo de Buidogs hinzuakemma. 1994 is as Weak in Neuss gschlossn worn.
1985 is de Landmaschiinaproduktion an Tenneco vakafft worn, de International Harvester mid da Dochda Case zu Case IH vaeint hom.
Königlich Bayerisches Infanterie-Regiment „Kaiser Wilhelm, König von Preußen“ Nr. 6

As 6. Infanterie-Regiment "Kaiser Wilhelm, König von Preußen" wara Vaband vo da 12. Infanterie-Brigadn vo da boarischn Armee. Da Standoat a de Friednszeitn war z Amberg.
As Regiment is am 28. Juni anno 1725 z Frankenthal vom Kuafiaschtn Carl Philipp nochad ois a Land-Bataillon aufgsteid won.
Vo 1757-1758 hods am Simjaarign Griag midgmocht und hod am 28. Februa 1758 a saubane Niadalog dalittn und is gfanga gnumma won und eascht a Jea drauf wieda zruck kemma.
Nochad hod des Regiment nu am 1. und am 2. Reichsgriag genga Frankreich unda andam a da Schlacht bei Hasbeck und da Belagarung vo Mainz teilgnumma. Noch da Teilnahme am easchtn Weidgriag is a da Reichswehr a d Ausb. Kompanie vom (boarischn) Infanterie-Regiments 20 z Amberg ibaganga.
Königlich Bayerisches Chevaulegers-Regiment „Taxis“ Nr. 2

As Chevaulegers-Regiment „Taxis“ Nr. 2 wara Kavallerievaband vo da boarischn Armee. Da Friednsstandort vom Regiment is z Rengschbuag gwen.
Kommandeure.
1682 - Ende vom Erschtn Weidgriag:
Tradition noch 1918/1919.
Nochm Erschtn Weidgriag hod as 3. Schwadron vom 17. (Bayerisches) Reiter-Regiment z Ansbach d Tradition vom Regiment ibanumma, de wos am Drittn Reich nochad dann vom Panzer-Regiment 25 z Bamberg weidagfiad won is.
Königlich Bayerisches Feldartillerie-Regiment „Prinzregent Luitpold“ Nr. 1

 
As 1. Feldartillerie-Regiment „Prinzregent Luitpold“ wara Vaband vo da 1. Division vo da boarischn Armee. Da Friednsstandort vom Regiment war z Minga. Zam mim 7. Feldartillerieregiment hods d 1. Feldartilleriebrigade beidt.
Geschicht.
As Regiment is anno 1824 aufgsteid won.
A Ofang vom Erschtn Weidgriag war as Regiment ois a Teil vo da Divisionsartillerie vo da 1. Infanterie-Division vo da 6. Armee am Westn eigsetzt. Weidane Stationen vom Regiment am Griag hand de gleichn wiar a a da 1. Infanterie-Division.
Kommandeure.
As Regiment hod vom 1. August 1914 wegad bis a End e vom Griag vier Kommandeure ghod:
Tradition noch 1918.
De Tradition vom Regimens hod nochm Erschtn Weidgriag d 6. Batterie vom (boarischn) Artillerie-Regiment 7 vo da Reichswehr z Wiazbuag ibanumma.
Roy Black

Da Roy Black (* 25. Jenna 1943 in Bobingen; † 9. Oktoba 1991 in Heldnstein; amtli: Gerhard Höllerich) is a Schlogasänga gwen. Nebm sei Musi is er aa ois Schauspuia bekannt gwen, vor oim in da Fernsehserie "Ein Schloss am Wörthersee".
Schlesische Sprochn

&lt;onlyinclude&gt;&lt;/onlyinclude&gt;
Schlesische Sprochn (Schläsch, Schlässch, Schläsisch) is a Sammebegriff fia de westgermanischn Sproch, wo ian historischn Uasprung im Ostn vom Deitschn Reich (Schlesien) hom.
Zamma mitm Thüringischn, Obasächsischn, Nordobasächsischn, Lausitzisch-Neumärkischn und Hochpreußischn buidns de Ostmitteldeitschn Sprochn. Schlesisch wird vo uma 22 900 Menschn gredt.
Dazua ghean de foingdn Sprochn und Dialekte:
Johannes Paul II.

Da Johannes Paul II., biagalich Karol Józef Wojtyła (* 18. Mai 1920 in Wadowice; † 2. Aprui 2005 in da Vatikanstodt), is vom 16. Oktoba 1978 bis zu seim Doud 26 Joar und 5 Monat lang Papst gwesn. A längas Pontifikat is nua fian Pius IX. belegt. Johannes Paul II. is da easchte slawische Papst gwesn. Er hot a wichtige Roin bei da Beendigung vom Sozialismus in seim Hoamatland Poln gspuit. Am 1. Mai 2011 hot'n sei Nochfoiga, da Papst Benedikt XVI., in Rom seliggsprocha.
Aserbaidschan

Aserbaidschan (aserbaidschanisch "Azərbaycan") is a Binnenstod in "Vorderasien", wo zwischn am Kaspischn Meea und am Kaukasus ligt. As heidige Stodsgebiet is so grouß wia da neadliche Teil vo da historischn Region Aserbaidschan, da siadliche Teil davo ligt am Iran. Aserbaidschan grenzt am Noadn an Russland (Dagestan), am Noadwestn an Georgien, am Sian an Iran und am Westn an Armenien sowia – iba d Exklavn Nachitschewan – a d Diakei.
D Exklavn und audonome Republik Nachitschewan is vo am armenischn Gebietsstroaf vom aserbaidschanischn Kernland trennd. Nachitschewan grenzt am Westn a Diakei, am Sian an Iran und am Ostn an Armenien.
D Hauptstod vo Aserbaidschan is Baku (aserbaidschanisch "Bakı"), a wichtige Hafnstod am Kaspischn Meer. D Fläch vom Lands is 86.600 Quadratkilomeda grouß.
Eadkunde.
Log.
Ling duad Aserbaidschan am Kaukasus und grenzn duads an Russland (Dagestan), Georgien, Armenien und an Iran. A da Autonomen Republik Nachitschewan, de wos a Exklavn is, hod Aserbaidschan a ejf Kilomeda lange Grenz mid da Diakei. D Republik Aserbaidschan ligt bei 44 bis 52 Grod vo da estlichn Läng her und bei 38 bis 42 Grod vo da neadlichn Brean.
Landschaft.
Aserbaidschan hod a Flächn vo 86.600 Quadratkilomeda, 5.500 davo is d Autonome Republik Nachitschewan. Um de 20 Brozent vom Staatsgebiet hand seit am Afang vo de 1990a-Jea vo de Einheitn vo de Karabach-Armenier bsetzt, davo Bergkarabach und seine Vabindungswegal noch Armenien.
As Land is zu 50 Brozent vo Ockaland bedeckt, zu 11,5 Brozent vo Woid und zu 1,6 Brozent vo Wossa.
Viecha.
Eba 18.000 Viechaoatn gibts do, davo 102 Seigetiere, wia zum Beispui Bären, Wejf, Wuidseie, Hirsch, Gazejn, Schakale, Luchse, Leopardn und Hyänen, obara Reptilien und Nagetiere. D "Spinnenfauna" vo Aserbaidschan is guad undasuacht, bis iaz hod ma nämle um de 690 Oatn scha nochweisn kinna.
Bvejkarung.
D Republik Aserbaidschan hod 9.165.000 Eihwohna (Stand Juli 2011). 53,1 Brozent vo da Bvejkarung wohnand a da Stod. As Wachstum vo da Bvejkarung hod 2010 1,3 Brozent bedrong. 23 Brozent vo da Bvejkarung hand unda 14 Jea oid.
95 Brozent vo da Bvejkarung vostengand se ois Aserbaidschaner. Da Rest (5 Prozent) hand Talyschen, Russen, Ukrainer, Kurden, Awaren, Mescheten, Tataren, Türken, Armenier (in Bergkarabach), Georgier, Lesgier und Kaukasiendeutsche.
Vawoidung.
Aserbaidschan gliadad se in:
Autonome Republik.
D Autonome Republik Nachitschewan gliadad se in sim Rayons und oa Stod:
Städ.
D grässtn Städ hand (Stand 1. Jenna 2005): "Baku" 2.045.815 Eihwohna, "Gəncə" 303.268 Eihwohna, "Sumqayıt" 265.150 Eihwohna, "Mingəçevir" 95.453 Eihwohna, "Qaraçuxur" 72.989 Eihwohna und "Şirvan" (bis 2008 Əli Bayramlı) 70.220 Eihwohna.
"Schau a o: Listn vo de Städte in Aserbaidschan"
Johannes Paul I.

Da Johannes Paul I., biagalich Albino Luciani (* 17. Oktoba 1912 in Forno di Canale; † 28. Septemba 1978 in da Vatikanstod) is am 26. August 1978 ois Nochfoiga vo Paul VI. zum Papst gwejt worn. Wei ra no im sejm Joar gstoabm is, is des Joar 1978 ois Dreipopstjoar in de Gschicht eiganga. Sei Nochfoiga is da Johannes Paul II. worn.
Klampfn Toni

Da Klampfn Toni (Easchtausgob: "Der Klampf’n Toni") is a boarisches Liadabiachl. Da Klampfn Toni is 1895 zum easchtn Moi aussakema. Es is a Zammstejung vo Liadln, Gstanzln und Couplets in boarischa Sproch.
Da Klampfn Toni is zig-Moi nei afglegt worn. 1974 is a komplett redigierte Version aussakema, illustriert vom Wilhelm Neufeld. 1995, zum 100-Joar-Jubiläum vo dem Buach, hod da Christoph Well vo de Biermösl Blosn a neie Fossung zammgstejt. De Neiedition is 1997 mit am "Deitschen Musikeditionspreis" auszeichnet worn.
"44 Liada mit: Attwenger, Hugo Baumann, Biermösl Blosn, Gesangsgruppe Eberwein, Fredl Fesl, Franz Eimer, Kiem Pauli, Peter Kornprobst, Kraudn Sepp, Mehlprimeln, Christine Nieder, Gerhard Polt, Pongauer Viergesang, Georg Ringsgwandl, Roider Jakl, Geschwister Simböck, Hans Söllner, Sepp Sontheim, Stoiber Buam, Franz Surrer, Karl Valentin, Waakirchner Sänger, Weiß Ferdl, Familie Well usw."
2. Königlich Bayerisches Jägerbataillon (ex 3. JgBtl)

As 2. Jäger-Bataillon wara Vaband vo da boarischn Armee. Da letzte Friednstandoat vom Bataillon war z Aschaffenburg.
Gschicht.
As Bataillon is anno 1890 ausm 3. Jäger-Bataillon in 2. Jäger-Bataillon umgnennd won.
As 2. Jäger-Bataillon war am Afang vom Erschtn Weidgriag am Vaband vo da 6. Armee zeascht amoi a da Westfront in Lothringen am Einsatz.
Tradition noch 1918.
De Tradition vom Bataillon hod nochm Erschtn Weidgriag a da Reichswehr d 6. Kompanie vom (boarischn) Infanterie-Regiments 20 z Inglstod ibanumma.
Buchbinder Wanninger

Buchbinder Wanninger is a Sketch vom Mingara Komika Karl Valentin.
Inhoid.
In am Stickl vasuacht da Buachbinda Wanninger, ba seim Aftroggeba (da Baufirma Meisel &amp; Compagnie) telefonisch aussazfindn, ob a de Rechnung fia de Bindeorbatn ba da Liefarung vo de Biacha glei dazua legn soi oda ned. Stod da eahofftn Antwort wead a vo oana Telefonnebmstej zua andan weidavabundn.
10 Moi wead a vabundn und imma vawirrta sogda sei Sprichal af. Je heha da soziale Rang vo seim Telefonpartna wead, desto meara passt a si zwanghoft da Amtsschimmesproch o. "Ja, der Ding is hier, der Buchbinder Wanninger, ich habs jetzt dene andern scho so oft gsagt, ich möcht nur an Herrn Direktor fragn, daß ich die Bücher -- fragen, daß ich die Bücher jetzt fertig hab und ob ich s' nausschicka soll zu Ihna, und d'Rechnung hätt ich auch gschriebn, ob ich die auch gleich mit die Bücher, zamt die Bücher mit zum Herrn -- Ihnen hinschicken soll, dann."
Z guada letzt kimmta offnsichtli zan richtign Osprechpartna, oba stod da gwinschtn Information heat a nua an Gong und de Osog: "Mia hom etz Biroschluss, ruafans do morgn wieda o." S End vom Sketch is a vazweifets Grummen vom Wanninger: "Saubande, dreckade!"
Gfliglts Wort.
"Si wia da Buachbinda Wanninger viakema" is zan gfligltn Wort worn. Es wead fia Situationa vawendd, wann ma in am Amt oda oana Firma vo Mitorbata za Mitorbata weidavawiesen wead, ohne dass ma sei Zui eareicht. De Bedeitung is ehnli wia "von Pontius bis Pilatus renna".
Aa duach de zuanehmade Ausgliedarung vo da Telefonie in sognennde interne und externe "Call-Center" wead de Bedeitung vo dem Phänomen und s gfliglte Wort driba - vasteakt am Lebm ghoidn.
Paul VI.

Da Paul VI., bürgalich: Giovanni Battista Enrico Antonio Maria Montini (26. Septemba 1897 in Concesio; † 6. August 1978 im päpstlichn Sommasitz Castel Gandolfo), is vo 1963 bis 1978 Popst gwesn. Ois er im Joar 1963 Papst worn is, hot grod as Zwoate Vatikanische Konzil stattgfundn, und für vui Leit guit er wegn seina prägnden Rolln für'n Verlauf vom Konzil und da Umsetzung vo de Entscheidungen ois eingtlicha „Konzilspopst“.
Johannes XXIII.

Da Johannes XXIII., bürgalich: Angelo Giuseppe Roncalli (* 25. Novemba 1881 in Sotto il Monte; † 3. Juni 1963 in da Vatikanstodt), is am 28. Oktoba 1958 ois Nochfoiga vo Pius XII. zum Popst gwählt worn. Er hot as Zwoate Vatikanische Konzil eiberufn und ereffnet, weshoib er oft da „Konzilspapst“ gnannt wird. Wegn seina Bescheidnheit und Voiksnähe wird er im Voiksmund aa "il Papa buono" („da guate Papst“) gnannt. 
Am 3. Septemba 2000 is er vo Papst Johannes Paul II. seliggsprocha worn. Sei Gedenktag is da 11. Oktoba.
Nick Woodland

Da Nick Woodland (* 23. Jenna 1951 in London) is a britischa Rock ’n’ Roll- und Blues-Gitarrist,
dea wo z Minga lebt. Seine musikalischn Vorbuida san da Alexis Korner, da Eric Clapton, da John Mayall und da Peter Green.
Ea hod in Rockbands wia Amon Düül II, Gift, Sahara und The Clash mitgspuid. Pop-Stars wia Donna Summer und Boney M. hod a genau so begleidt wia an Jazz-Fletist Herbie Mann. Mitn Marius Müller-Westernhagen is a auf Tournee gwen.
Seit de 1990a is a Mitglied vo da Band vom Ringsgwandl Schorsch. Er is oba aa no in andan Bands aktiv.
De oidn Rittasleit

De oidn Rittasleit (im Original: Die alten Rittersleut) is a Liad vom Mingara Komika Karl Valentin.
Gschicht.
Ea hod dees Liad 1939/40 fia sei letzts Theataprojekt, de "Ritterspelunke" vafosst. Sei Vorlog dazua wor de Rittaballadn "Ujeh, die alten Ritterleut" vom August Endres, zan easchtn Moi im "Klampfn Toni" 1914 vaeffentlicht. Da Valentin hod a neie Melodie komponiat, an Refrain vaoafocht und neie Strophm dazua dicht.
De boarische Dixieband "Hot Dogs" hod damit 1966 an grossn Eafoig gfeiat. Da Fredl Fesl hod a neie Version vafosst: De bekannte Melodie mit neien Strophm (z. B. "Ging ein Ritter mal auf Reisen, legte er seine Frau in Eisen / Doch sein Knappe Friederich hatte einen Dieterich").
"De oidn Rittasleit" is bis heit a beliabts Gaudiliadl. Inzwischn san vui neie Strophn enstandn, de Vafossa san moast unbekannt.
 "Alte, neuere und ganz neue Ritterverse von Karl Valentin, Max Hafner, Herbert Schneider mit Kostproben aus dem Valentin-Stück "Die Raubritter vor München"" (Textheft)
Åipbåch

Åipbåch (amtli: Alpbach) is a Gemoa im Bezirk Kufstoa in Tiroi, Östarreich.
Geografie.
Åipbåch lieg im innan Åipbåchtåi in die Kitzbichla Åipn zwichn da Gratlspitz (1.898 m) und am Wiedasberga Horn (2.127 m). Gånz inna im Åipbåchtåi lieg da Ortstoal "Innaåipbåch".
Nåchbårgemoana.
Brixlegg, Hart im Zillachtåi, Hopfgåscht im Brixntåi, Reith im Åipbåchtåi, Stumm und di Wüdschnau.
Gschicht.
In den 1930a-Jåhn håt in Åipbåch da Tourismus ugfång. Im Jåhr 1953 is a Bauordnung bschlossn woan, de såg, dass jeds Haus in Åipbåch im Hoizbaustil baud wean muaß, damit die Hotels a no in dem Stil abaut wean und somit a ned z'modern. Deshåib håt Åipbåch a die Auszeichnunga "Scheanstes Dorf Östareichs" und "Scheastes Blumendorf Eiropas" ahåitn.
Åipbåch wår a da Hauptdraaort vo da beliabtn Serie Wüdbåch.
Wiatschåft und Infrastruktua.
Nebn an Kongress- und an Wåndatourismus im Summa bietet Åipbåch im Winta durch as Schigebiet "Alpbachtal-Wildschönau" (Zåmmenschluss im Jåhr 2012) aa zåireiche Wintasportmöglichkeitn. Man kuu a genauso Rodln und Långlaffn.
Weitas san mehrere Tischlarein, Zimmarein und a Schmiede wichtige Årweitgewa.
As Åipbåchtåi wead durch a guat ausbaute Låndesstråssn aschlossn.
Pius XII.

Da Pius XII., bürgalich: Eugenio Maria Giuseppe Giovanni Pacelli (* 2. März 1876 in Rom; † 9. Oktoba 1958 in Castel Gandolfo) is vo 1939 bis 1958 Papst vo da remisch-katholischn Kirch gwesn. Bsondas bekannt is er in da Effntlichkeit dafür, dass er da Papst zur Zeit vom Zwoatn Wejdkriag gwesen is.
Pius XI.

Da Pius XI., bürgalich Achille Ambrogio Damiano Ratti (* 31. Mai 1857 in Desio; † 10. Feba 1939 in Rom), is vo 1922 bis 1939 Papst gwesn. Er hot si noch Leo XIII. mit da Soziallehre beschäftigt und diesn Begriff aa geprägt. In da Enzyklika "Quadragesimo anno" hot er si da Notwendigkeit vom „gerechtn Lohn“ gwidmet.
Sarah Wiener

De Sarah Wiener, verh. Sarah Lohmeyer; (* 27. August 1962 in Halle) is a estareichische Untanehmerin, Fernsehkechin und Buachautorin, de wos oba hauptsächlich in Deitschland tätig is. Se is de Tochta vom Oswald Wiener und vo da Künstlarin Lore Heuermann. Seit 2008 is se mitm Schauspüla Peter Lohmeyer vaheirat.
Duach a Roin in da ARD-Doku-Soap "Abenteuer 1900 – Leben im Gutshaus" is de Wiener in Deitschland mit an Schlog bekannt wuan.
Schwarzer Einser

Da Schwarzer Einser is de easchte Briafmarkn vo Bayern und vo Deitschland.
Gschicht.
De Briafmarkn is am 1. Novemba 1849 im Kinireich Bayern ausgebm worn. "Schwarzer Einser" hoassts zwegn da großn Ziffa und da Forb. Da Nominalwert is oa Kreiza. Des hod domois fir an Ortsbriaf und firs Vasendn vo Drucksochan glangt. Sie is auf handgschepftn Papier druckt worn und hod koande Zähnt.
Vaoanigte Stootn vo Eiropa

De Vaeinigte Stootn vo Eiropa san a politisches Schlogwort vo da Eiropabewegung. Es guit oft ois Synonym fir de politische Zammaorbat zwischn de Eiropäischn Stootn.
As Voabuid dazua san de Vaeinigtn Staatn vo Amerika.
Literatua.
Konzepte
Forschung
Tarnobrzeg

Tarnobrzeg is a Stod in Poin in da Wojewodschaft Karpatenvorland (Podkarpackie).
Eadkunde.
Tarnobrzeg liegt im Siidostn vo Poin am rechtn Ufa vo da Weichsel (Wisła). Im Norden grenzd de Stod an Sandomierz.
Benedikt XV.

Da Benedikt XV., bürgalich: Giacomo della Chiesa (* 21. Novemba 1854 in Genua; † 22. Jenna 1922 in Rom), is vo 1914 bis 1922 Papst gwen. Sei engagiats Aftretn gegan Easchta Wödkriag hodn ois "Friednspapst" bekannt gmacht.
Mephistopheles

Mephistopheles (kuaz: Mephisto) is da Nama vom Deifi im Fauststoff.
De Etymologie vom Nama is ned genau kleat. Am woarscheinlichstn wead die Heakumft ausm Hebräischen ogsegn: ois a Vabindung vo de zwoa Partizipien "mephir", aa "mefir" (Zasteara, Vadeaba) und "tophel" (Liagna).
Mephistopheles in da Literatua.
Johann Faust.
In de Faust-Sogn um de historische Person vom "Johann Georg Faust" is da Mephistopheles a Deifi, wo mitn Faust an Pakt eingeht. Da Mephisto muass am Faust solang deana, bis dea an ganz bestimmtn Sotz sogt. Nacha muass da Faust auf imma und ewig am Deifi deana.
Christopher Marlowe.
Im Drama vom Christopher Marlowe "De tragische Gschicht vom Doktor Faustus" ausm Joar 1589 tritt da Mephistopheles nebman Beelzebub ois Gsandta vom Luzifer af und schliasst mitm Faust an Deifespakt.
Goethe.
Ba Goethe in da "Faust"-Tragedie ("Faust I", "Faust II") is da Mephisto da Gegnspuia vom Heinrich Faust. Ea schliasst mitm Herrgod a Wett ob, dass a an Faust vom rechtn Weg obringa ko.
Tschechoslowakei

De Tschechoslowakei woa a middleiropäischa aufm Gebiet vo da Tschechei und da Slowakei (bis zum 2. Wödkriag hod aa no a klaana Teu vo da Ukraine dazua gheat. De Tschechoslowakei hod zum Ostblock gheat und damit zum Einflussgebiet vo da Sowjetunion. Nochn Stuaz vom kommunistischn Regime is da Bundesstoot 1992 in de söbständign Stootn Tschechei und Slowakei teut wuan. De Tschechoslowakei woa Grindungsmitglied vo de Vaeinten Nationen.
Gerald Jatzek

Gerald Jatzek (* 23. Jenna 1956 in Wean) is a östareichischer Autor und Musika.
Er hot 1981 in die Fächa Publizistik und Pädagogik promoviat. Seit 1997 isa online-Redakteur vo da "Wiener Zeitung", fia de wos a regelmäßig iwa Folk- und Wötmusik schreibt.
In de 1970a und 1980ar Joa wora Stroßnmusika und Mitglied im "Werkkreis Literatur der Arbeitswelt" in Wean.
Gerald Jatzek is Mitglied vo da "Grazer Autorenversammlung", vom "Literaturkreis Podium" und vo da "Vereinigung der Österreichischen DialektautorInnen".
Neben an Haufn Kindabiacha hota a Gedichte, Hörspui fia Senda in Östareich, Deitschland und da Schweiz sowia Kindatheatastickln gschriebm. Seit 2004 isa Mitglied vom Kabarett „Echo der Heimat“. Außadem isa ois Programmiera und Journalist Mitglied vo da Onlineredaktion bei da "Wiener Zeitung". 2009 is da Chorzyklus "Die Wundertüte" (Kompositionen: Claudia Nicolai) aun da Akademie fir Tonkunst in Darmstadt uraufgfiat wuan. 2012 hota beim Berlina Litaratuafestival Liadln auf hochdeitsch und weanarisch gsungan.
Er is 2001 midn "Österreichischen Staatspreis für Kinderlyrik" und in "Österreichischen Kinderbuchpreis" auszeichnet wuan. Musikalisch orbat er seit 2011 mitn Produzentn Thomas Raber zaum.
Pius X.

Da Pius X., bürgalich Giuseppe Melchiorre Sarto (* 2. Juni 1835 in Riese; † 20. August 1914 in Rom), is vo 1903 bis 1914 Papst gwesn und da easchte Papst seit Pius V. im 16. Jahrhundat, da heiliggsprocha worn is. Währnd seina Amtzeit hot er de Abfassung vom easchtn "Codex Iuris Canonici" veranlasst.
Leo XIII.

Leo XIII., bürgalich: Vincenzo Gioacchino Pecci (* 2. März 1810 in Carpineto Romano; † 20. Juli 1903 in Rom), is vo 1878 bis 1903 Popst gwesn. Er is dafür bekannt worn, dass er si sehr mit sozialn Frogn beschäftigt und de easchte explizite Sozialenzyklika ("Rerum Novarum") vo da katholischn Kirch gschriebm hot.